Euoplos dignitas

Euoplos dignitas – vorų (Araneae) būrio, Idiopidae šeimos rūšis. 2023 metais naują rūšį aprašė Kvinslando muziejaus mokslininkai.

Rūšis aptikta Australijos Kvinslando valstijos centrinėje dalyje. Čia ji gyvena pusiau sausringuose Brigalou Belto (Brigalow Belt) miškuose. Rūšis yra žinoma tik iš kelių Eidsvold ir Monto vietovių esančių centrinėje Kvinslando dalyje.foxnews.com / Australia’s newest 'giant' and endangered spider found in Queensland | Published March 22, 2023

Per tris dienas trukusią paieška 2021 m. gegužę, kelių šimtų metrų kelkraštyje buvo rasta tik viena populiacija, o dauguma buvusių buveinių buvo sunaikintos, jos paverstos žemės ūkio naudmenomis. Anot mokslininkų, didelė jų buveinių dalis yra prarasta, todėl tikėtina, kad tai yra nykstanti rūšis.

Gyvendami atvirose miško buveinėse, juodame dirvožemyje rausiasi urvelius.7news.com.au / New ‘giant’ spider discovered in central Queensland | 20.03.2023 Patelės savo gyvenimą praleidžia po žeme, kai tuo tarpu patinėliai po 5-7 metų sau poros ieškoti išeina į kitą urvelį.

Patelės užauga iki 5 cm, patinai iki 3 cm ilgio. Patelių šarvelis raudonai rudas, patinų gelsvai raudonas, o pilvelis pilkai rudas.bbc.co.uk / Trapdoor spider: New giant species found in Australia; By Kelly Ng | Published: 23 March 2023

Euoplos dignitas gaudyti vabzdžiams iš lapų stato „duris spąstus“, tokių spąstų matmenys nuo 1,5 cm iki 3 cm skesmens.

Šios retos rūšies patelės laukinėje gamtoje gali išgyventi daugiau nei 20 metų.

Žmonėms ši rūšis nepavojinga.

 Šaltiniai 

Kategorija:Vorai